wickkiey/tamil-wikipedia-markdown huggingface dataset:
# மகாபாரத கதைமாந்தர்களின் பட்டியல்

குரு மன்னரின் வம்சத்தவர்களின் வரலாற்றைக் கூறும் *மகாபாரதம்* பண்டைய இந்தியாவின் இரண்டு முக்கிய சமஸ்கிருத இதிகாசங்களில் ஒன்றாகும்; இது வியாச முனிவரால் இயற்றப்பட்டது. *மகாபாரதத்தின்* மிக முக்கியமான பாத்திரங்கள் பின்வருமாறு கூறலாம்:  

## குரு வம்சத்தவர்களின் முன்னோடிகள்
### சந்திர குலத்தினர்
- சந்திரனின் வழித்தோன்றல்கள்:
- புதன்
- புரூரவன்
### பௌரவர்கள்
புரூரவனின் வழித்தோன்றல்கள்:  
- ஆயு
- நகுஷன்
- யயாதி
- புரு
- சம்வர்ணன்
- துஷ்யந்தன்
- பரதன்
- பூமன்யு

## குரு வம்சத்தவர்கள்
- குரு
- துஷ்யந்தன்
- சகுந்தலா
- பரதன்
- பிரதீபன்
- தேவாபி
- சாந்தனு
- பாக்லீகர்
- சோமதத்தன்
- பூரிசிரவஸ்
- பீஷ்மர்
- சத்தியவதி
- சித்திராங்கதன்
- விசித்திரவீரியன்
- அம்பிகை
- அம்பாலிகா
- திருதராட்டிரன்
- காந்தாரி
- பாண்டு
- குந்தி
- மாதுரி
- விதுரன்
- கர்ணன்
- பாண்டவர்
- தருமன் (கங்கன்)
- வீமன் (வல்லபன்)
- அருச்சுனன் (பிருகன்னளை)
- நகுலன் (கிரந்திகன்)
- சகாதேவன் (தந்திரிபாலன்)
- திரௌபதி (சைரந்திரி)
- கௌரவர்
- துரியோதனன்
- துச்சாதனன்
- விகர்ணன்
- யுயுத்சு
- துச்சலை
- பானுமதி
- சுபத்திரை
- இலக்குமண குமாரன்
- கடோற்கஜன்
- அகிலாவதி
- உபபாண்டவர்கள் ஐவர் - (பிரதிவிந்தியன், சுதசோமன், சுருதகீர்த்தி, சதாநீகன் & சுருதகர்மா)
- அபிமன்யு
- உத்தரை
- உலுப்பி
- சித்திராங்கதை
- அரவான்
- பாப்புருவாகனன்
- பரீட்சித்து
- ஜனமேஜயன்

## பாண்டவர் & கௌரவர்களின் உறவினர்கள்
- கர்ணன்
- விருசசேனன்
- விருச்சகேது
- துருபதன்
- திருட்டத்துயும்னன்
- அம்பை
- சிகண்டி
- சுபலன்
- சகுனி
- உலூகன்
- ஜயத்திரதன்
- விராடன்
- சுதேஷ்ணை
- உத்தரன்

## யாதவ குலத்தினர்
- யது
- உக்கிரசேனர்
- கம்சன்
- வசுதேவர்
- தேவகி
- ரோகிணி
- நந்தகோபன்
- யசோதை
- பலராமன்
- கிருட்டிணன்
- ருக்மணி
- உருக்மி
- சத்தியபாமா
- உருக்மி
- சாம்பன்
- பிரத்தியுமனன்
- அனிருத்தன்
- சாத்தியகி
- கிருதவர்மன்
- ஜராசந்தன்
- சிசுபாலன்
- திருஷ்டகேது
- தந்தவக்ரன்
- சல்லியன்
- உத்தவர்

## பிறர்
- கிருபர்
- துரோணர்
- அசுவத்தாமன்
- ஏகலைவன்
- சஞ்சயன்
- அதிரதன்
- சுதேஷ்ணவதி
- கீசகன்
- புரோசனன்
- சம்சப்தகர்கள்
- சுசர்மன்
- பிருகத்பாலன்
- அலாயுதன்

## முனிவர்கள் & புரோகிதர்கள்
- பரசுராமர்
- பராசரர்
- வேத வியாசர்
- சுகர்
- சமீகர்
- உத்தங்கர்
- ஜரத்காரு
- ஆஸ்திகர்
- துர்வாசர்
- சௌனகர்
- சனத்குமாரர்
- வைசம்பாயனர்
- ரோமஹர்சணர்
- உக்கிரசிரவஸ்
- ஆணி மாண்டவியர்
- கிந்தமா முனிவர்
- மந்தபாலர்
- ஜரிதை
- தௌமியர்

## தேவர்கள், கந்தர்வர்கள், நாகர்கள் & அரக்கர்கள்
- சூரிய தேவன்
- எமதர்மராஜன்
- வாயு பகவான்
- இந்திரன்
- அஸ்வினிகள்
- அட்ட வசுக்கள்
- ஊர்வசி
- அனுமன்
- சித்திரசேனன்
- தட்சகன்
- அஸ்வசேனன்
- மயாசுரன்
- மயன்
- இடும்பன்
- அலம்புசன்
- பகாசுரன்
- பர்பரிகன்
- பகதத்தன்
- விருத்தாக்ஷத்திரன்
- அலாயுதன்
## குருச்சேத்திரப் போரில் எஞ்சியவர்கள்

குரு குலத்தினரில் பாண்டவர்கள் தாங்கள் சூதாடி தோற்ற நாட்டின் உரிமை கோரி கௌரவர்களுடன் குருச்சேத்திரத்தில் போரிட்டனர்.இவ்விருவருக்கும் ஆதாரவாக பரத கண்டத்து நாடுகளின் மன்னர்கள் படைகளுடன் போரிட்டனர். .  

கௌரவர் தரப்பில் கிருபர், அசுவத்தாமன், கிருதவர்மன், கர்ணனின் மகன் விருச்சகேது ஆகிய நால்வர் மட்டுமே போரின் இறுதியில் உயிருடன் எஞ்சினர்.  

பாண்டவர் தரப்பில் ஐந்து பாண்டவர்கள், ஸ்ரீகிருஷ்ணர், சாத்தியகி மற்றும் யுயுத்சு ஆகிய எட்டு பேர்கள் மட்டும் உயிருடன் எஞ்சினர். போரில் ஈடுபட்ட மற்ற அனைத்து மன்னர்கள், படைத்தலைவர்கள் மற்றும் படைவீரர்கள் கொல்லப்பட்டனர்.
# உத்தமதானபுரம்

**உத்தமதானபுரம்** (*Uthamathanapuram*), என்பது இந்தியாவின், தமிழ்நாட்டின், திருவாரூர் மாவட்டம், வலங்கைமான் ஊராட்சி ஒன்றியத்தில் அமைந்துள்ள ஒரு சிற்றூர் ஆகும். இது நன்னிலம் சட்டமன்றத் தொகுதிக்கும், நாகப்பட்டினம் மக்களவைத் தொகுதிக்கும் உட்பட்டதாகும்.  

## அமைவிடம்
இது சென்னையிலிருந்து 307 கி.மீ. தொலைவிலும், மாவட்ட தலைநகரான திருவாரூரில் இருந்து 33 கி.மீ. தொலைவிலும், பாபநாசத்துக்குத் தென்கிழக்கே இரண்டு கிலோமீட்டர் தொலைவில், காவேரி வடிநிலத்தில் அமைந்துள்ளது. இந்த ஊரின் மக்கள் தொகை சுமார் 900 (2011 மக்கள் தொகை கணக்கெடுப்பு படி) ஆகும்.  

## வரலாறு
உத்தமதானபுரம், தமிழ்த் தாத்தா உ. வே. சுவாமிநாத ஐயரின் (1855-1942) சொந்த ஊர் ஆகும். அவர் தன் தாயின் சொந்த கிராமமான சூரியமூலையில் பிறந்தாலும், தனது குழந்தைப் பருவத்தின் பெரும்பகுதியை வேறு இடத்தில் கழித்தாலும், சுவாமிநாத ஐயர் எப்போதும் உத்தமதானபுரத்தைத் தனது சொந்த ஊராகக் கருதினார். ஏனெனில் அவரது தந்தைவழி குடும்பம் இங்கே இருந்து வந்தது. சுவாமிநாத ஐயர் தனது சுயசரிதையான *என் சரித்திரத்தில்*, கிராமத்தின் தோற்றம் குறித்த செவிவழிக் கதையைக் கூறியுள்ளார்: இதன்படி, 18-ஆம் நூற்றாண்டில் தஞ்சாவூர் மன்னர் தனது நாட்டைச் சுற்றிப்பார்க்கப் புறப்பட்டார். பயணத்தின்போது இன்றைய உத்தமதனபுரம் உள்ள இடத்தில் தங்கினார். ஏகாதசி நாட்களில் அவர் ஒரு வேளை மாத்திரமே உணவு உண்ணும் பழக்கம் கொண்டவர். அந்த நாளில் தாம்பூலமும் தரிக்கமாட்டார். ஆனால் அதை மறந்து அங்கே அன்று உணவை உண்டு, தாம்பூலமும் போட்டுக்கொண்டார். பின்னரே அவர் தன் விரதத்தை மீறியதை உணர்ந்தார். அரசர் அதற்கு என்ன பரிகாரம் செய்யலாமென்று சில பெரியோர்களைக் கேட்கத் தொடங்கினர். அவர் வைதிக ஒழுக்கமும் தானசீலமும் உடையவரென்பதை யாவரும் அறிந்திருந்தனர்; ஆதலின் அப்பெரியோர்கள், “ஓர் அக்கிரகாரத்தை நிறுவி வீடுகள் கட்டி வேதவித்துக்களாகிய அந்தணர்களுக்கு அவ்வீடுகளோடு பூமியையும் தானம் செய்தால் இந்தத் தோஷம் நீங்கும்” என்றார்கள். உடனே அங்கே ஓர் அக்கிரகாரத்தை அமைக்க ஏற்பாடு செய்தார். அதில் 48 வீடுகளைக் கட்டி, இரண்டு வீடுகளுக்கு ஒரு கிணறாக 24 கிணறுகளையும் அமைக்கச் செய்தார். 48 பிராமணர்களை அருகிலும் தொலைவிலும் உள்ள ஊர்களிலிருந்து வருவித்து, அந்த வீடுகளையும், ஒவ்வொருவருக்கும் பன்னிரண்டு மா நன்செயும் அதற்குரிய புன்செயுமாகிய நிலத்தையும் தானம் செய்தார். அந்த உத்தமமான தானப் பொருளாக அமைந்தமையால் அவ்வூர் உத்தமதானபுரம் என்னும் பெயரால் வழங்கலாயிற்று. சுவாமிநாத ஐயரின் கூற்றுப்படி, பல்வேறு பிராமண சாதிகளைச் சேர்ந்தவர்களும், பிராமணர்களுக்குச் சொந்தமான நிலங்களில் உழவு வேலைசெய்த தாழ்த்தப்பட்ட விவசாயிகளும் அவரது குழந்தைப் பருவத்தில் கிராமத்தில் வாழ்ந்தனர்.  

உத்தமதானபுரம் சிற்றூர் இரண்டு தெருக்களை மட்டுமே கொண்டுள்ளது. ஒன்று கிழக்கு-மேற்காகவும், இன்னொரு தெரு வடக்கு-தெற்காகவும் உள்ளது. கிழக்கு-மேற்குத் தெருவின் மேற்கு முனையில் விஷ்ணுவுக்கான கோயில் உள்ளது, அவர் இலட்சுமி நாராயணப் பெருமாள் என்று வழிபடப்படுகிறார். மேலும் வடக்கு-தெற்கு தெருவின் தெற்கு முனையில் சிவபெருமானுக்கு அர்ப்பணிக்கப்பட்ட கைலாசநாதர் கோயில் உள்ளது. உ. வே. சுவாமிநாத ஐயர் வாழ்ந்த இல்லமானது 2008-ஆம் ஆண்டு தமிழ்நாடு அரசால் நினைவில்லமாக அறிவிக்கப்பட்டது.
# தமிழ்நாடு அரசு தணிக்கை தலைமை இயக்குநர்

**தமிழ்நாடு அரசு தணிக்கை தலைமை இயக்குநர்** (**Director General of Audit**), தமிழ்நாடு அரசின் நிதித்துறையின் கீழ் இயங்கும் கூட்டுறவு தணிக்கைத் துறை, பால் கூட்டுறவு தணிக்கை, உள்ளாட்சி நிதி தணிக்கைத் துறை (Local Fund Audit), இந்து சமய அறநிலையத் துறை தணிக்கை மற்றும் தமிழ்நாடு அரசு நிறுவனங்களின் தணிககைத் துறை உள்ளிட்ட ஐந்து தணிக்கை இயக்குனரகங்களின் செயல்பாடுகளை மேற்பார்வையிட தணிக்கை தலைமை இயக்குநர் பதவியிடம் உருவாக்க 9 ஏப்ரல் 2022 அன்று அரசாணை வெளியிடப்பட்டது.  

தணிக்கை இயக்குனரகங்கள் மீது தணிக்கை தலைமை இயக்குநர் பொது மேற்பார்வை மற்றும் கட்டுப்பாட்டை செயல்படுத்தும். பணியிடங்கள், இடமாற்றங்கள், நிறுவன விவகாரங்கள் மற்றும் வரவு-செலவு திட்டம் மற்றும் சட்டசபை தொடர்பான விஷயங்கள் குறித்த அனைத்து திட்டங்களும் தணிக்கை தலைமை இயக்குரர் மூலம் நிதித்துறைக்கு அனுப்பி வைக்கப்படும்.  

## தேர்வு முறை
தணிக்கை தலைமை இயக்கநராக, தமிழ்நாடு தொகுப்பைச் சேர்ந்த தலைமை கணக்கு தணிக்கையாளரையோ, அல்லது பொதுத்துறை அல்லது தனியார் துறை தணிக்கையில் அனுபவம் வாய்ந்த ஒருவரைத் தேர்ந்தெடுப்பதன் மூலம் பக்கவாட்டு நுழைவு முறை மூலமோ நியமிக்கலாம்.  

## அதிகாரங்கள்
தணிக்கை தலைமை இயக்குநர் தனது தணிக்கை அதிகார வரம்பிற்கு உட்பட்ட எந்தவொரு நிறுவனத்தையும் சிறப்பு தணிக்கை செய்ய ஒரு தனியார் தணிக்கை நிறுவனத்தை நியமிக்கும் அதிகாரம் உள்ளது. தனது கட்டுபாட்டின் கீழ் இயங்கும் கூட்டுறவு தணிக்கைத் துறை உள்ளிட்ட ஐந்து தணிக்கை இயக்குநர்கள் தமது பணியாளர்கள் குறித்த தகவல்களை தணிக்கை தலைமை இயக்குநருக்கு தெரிவிக்க வேண்டும்.  

தணிக்கை அறிக்கைகளை அங்கீகரிக்கும் அதிகாரம், தொடர்ந்து உரிய 5 தணிக்கைத் துறை இயக்குநர்களிடமே இருக்கும். இருப்பினும் தணிக்கை அறிக்கைகளை மறுஆய்வு செய்யும் அதிகாரம் தணிக்கை தலைமை இயக்குநருக்கு இருக்கும். தணிக்கை தலைமை இயக்குநர் உத்தரவின் கீழ் சிறப்புத் தணிக்கை, நிதித் தணிக்கை, பரிவர்த்தனை தணிக்கை அல்லது செயல்திறன் தணிக்கை செய்யலாம்.  

எந்தவொரு நிறுவனத்தையும் சிறப்புத் தணிக்கை செய்ய தனியார் தணிக்கை நிறுவனத்தை நியமிக்கும் அதிகாரம் தணிக்கை தலைமை இயக்குநருக்கு உள்ளது.  

## விமர்சனங்கள்
அதிமுக ஒருங்கிணைப்பாளர் ஓ. பன்னீர்செல்வம் ஓ பன்னீர்செல்வம், தணிக்கை தலைமை இயக்குநர் நியமனம் குறித்த அரசாணையானது அரசியல் சாசனத்திற்கு எதிரானது என்றும், தமிழ்நாடு அரசில் உள்ள இந்திய ஆட்சிப் பணி அதிகாரிகளையும், மற்ற அரசு அதிகாரிகளையும் அவமதிக்கும் செயல்கள் என கருத்து தெரிவித்துள்ளார். மேலும் நான்காண்டுகளுக்கு முன் எதிர்க்கட்சித் தலைவராக இருந்த மு. க. ஸ்டாலின், பக்கவாட்டு நுழைவு முறை மூலம் இந்திய அரசின் பல்வேறு அமைச்சகங்களில் இணைச் செயலர்களை நியமிக்கும் பாரதிய ஜனதா கட்சி ஆளும் மத்திய அரசின் நடவடிக்கையை கடுமையாக எதிர்த்ததை நினைவு கூர்ந்தார்.
# ஒய். வி. ரெட்டி



**யாக வேணுகோபால் ரெட்டி** என்பவர் இந்திய இந்தியப் பொருளியல் அறிஞரும் ஓய்வு பெற்ற இந்திய ஆட்சி பணியாளரும் ஆவார். செப்டம்பர் 2003ஆம் ஆண்டு முதல் செப்டம்பர் 2008 வரை இவர் ரிசர்வ் வங்கியின் 21வது ஆளுநராகப் பணியாற்றினார்.  

2010ஆம் ஆண்டு இந்தியாவின் இரண்டாவது பெரிய விருதான பத்ம விபூஷன் விருது வழங்கி இந்திய அரசு இவரை கவுரவித்தது. ஆந்திராவின் கடப்பா மாவட்டத்தில் பிறந்த இவர் மெட்ராஸ் பல்கலைக்கழத்தில் பொருளியலில் எம்.ஏ பட்டமும், ஹைதராபாத் ஒசமானியா பல்கலைக்கழத்தில் முனைவர் பட்டமும் பெற்றார்.
# சமோவான் ஈப்பிடிப்பான்


**சமோவான் ஈப்பிடிப்பான்** (*மியாக்ரா அல்பிவென்ட்ரிசு*) என்பது மோனார்கிடே குடும்பத்தில் உள்ள ஒரு பறவை சிற்றினம் ஆகும். இது சமோவாவில் மட்டுமே காணப்படும் அகணிய உயிரி ஆகும். இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், மிதவெப்பமண்டல அல்லது வெப்பமண்டல ஈரமான மலைக் காடுகள் மற்றும் கிராமப்புற தோட்டங்கள் ஆகும். வாழ்விட இழப்பால் சமோவான் ஈப்பிடிப்பான் அச்சுறுத்தப்படுகின்றன.  

## வகைப்பாட்டியல்
சமோவான் ஈப்பிடிப்பான் முதலில் *பிளாட்டிரிஞ்சசு* பேரினத்தின் கீழ் விவரிக்கப்பட்டது. இதன் வேறுபெயர்களாக **சமோவான் அகண்ட அலகு**, **சமோவான் மியாக்ரா**, **சமோவான் மியாக்ரா ஈப்பிடிப்பான்** மற்றும் **வெண்புழை ஈப்பிடிப்பான்** உள்ளன.
# வாலேசியன் கரிச்சான்



**வாலேசியன் கரிச்சான்** (*Wallacean drongo*) அல்லது பெரும் வாலேசியன் கரிச்சான் (*டைக்ரூரசு டென்சசு*) என்பது கரிச்சான் குடும்பத்தில் உள்ள ஒரு வகை பறவை சிற்றினமாகும். இது இந்தோனேசியா மற்றும் கிழக்கு திமோர் நாடுகளில் காணப்படுகிறது. இது முன்னர் டை*க்ரூரசு காட்டெண்டோட்டசின்* இணையினமாகக் கருதப்பட்டது.  

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .  

## பாதுகாப்பு நிலை
வாலேசியன் கரிச்சான் மிகப் பெரிய பரப்பிடத்தினைக் கொண்டுள்ளது. இது 20,000 சதுர கிமீக்கும் அதிகமான பரப்பளவில் காணப்படுகிறது. ஆனால் இதன் மக்கட்தொகை வேகமாகக் குறைந்து வருவதாக அறியப்படவில்லை. இருப்பினும் மக்கள்தொகை அளவு அளவுகோலைப் பயன்படுத்தி அழிவாய்ப்பு இனமாகத் தகுதி பெற வில்லை. இந்தக் காரணங்களுக்காக இந்த சிற்றினம் பன்னாட்டு இயற்கைப் பாதுகாப்பு சங்கத்தினால் தீவாய்ப்புக் கவலை குறைந்த இனமாக வகைப்படுத்தப்பட்டுள்ளன.  

## துணைச்சிற்றினங்கள்
பின்வரும் ஆறு துணையினங்கள் அங்கீகரிக்கப்பட்டுள்ளன:  

- ''டை. டென்சசு டென்சசு (போனபார்டே, 1850) வாலேசியன் கரிச்சான்
  - ரோட்டி, திமோர், வெட்டர் மற்றும் செர்மாட்டா
- *டை. டென்சஸ் விசினசு* (ரென்ஷ், 1928) **சிறு சுண்டாத் தீவு கரிச்சான்**
  - லோம்போக், சிறு சுண்டாத் தீவுகள்
- *டை. டென்சசு பிமான்சிசு* (வாலசு, 1864) **பிமா கரிச்சான்**
  - சும்பாவா, கொமோடோ, ரின்கா, புளோரெஸ், பாந்தர், அலோர் மற்றும் குனுங்காபி
- *டை. டென்சசு சும்பே* (ரெஞ்ச், 1931) **சும்பா கரிச்சான்**
  - சும்பா
- *டை. டென்சசு குயேனி* (ஈஜேஓ ஹார்டர்ட், 1901) தனிம்பார் கரிச்சான்
  - தனிம்பார் தீவுகள்
- *டை. டென்சசு மெகலோர்னிசு* (ஜிஆர் கிரே, 1858) மொலுக்கன் கரிச்சான்
  - கோரோங், வடுபெலா தீவுகள்., மற்றும் கை தீவுகள், தென்மேற்கு மலுக்கு தீவுகள்
# நேஆ. நேபெ. இ. மா. சமூகம்


நகரில் உள்ள கிரீன்விச் கிராமம் நேர்பாலீர்ப்பாளர்கள் வசிக்கும் பகுதியாகும். அங்குள்ள ஸ்டோன்வால் இன் எனப்படும் அருந்தகம் ஒன்று வானவில் பெருமைக் கொடிகளால் அலங்கரிக்கப்பட்டு இருக்கும் காட்சி.]]  

**நேபெ. நேஆ. இ. மா. சமூகம்** (LGBT community) என்பது நேர்பாலீர்ப்பு பெண், நேர்பாலீர்ப்பு ஆண், இருபாலீர்ப்பாளர், மாற்றுப் பாலினத்தவர் மற்றும் பிற புதுமர்களை உள்ளடக்கிய சமூக இயக்கத்தைக் குறிக்கிறது. இந்த சமூகங்கள் பொதுவாக பெருமை, பன்முகத்தன்மை, தனித்துவம் மற்றும் பாலுணர்வு ஆகியவற்றைக் கொண்டாடுகின்றன. பெரிய சமூகத்தில் இருக்கும் பன்முகத்தன்மை, நேர்பாலீர்ப்புக்கு எதிரான வெறி, இருவெறி, மாற்றுப் பாலினத்தவருக்கு எதிரான வெறி, பாலுறவு மற்றும் இணக்கமான அழுத்தங்களுக்கு எதிரான வலுவான இயக்கமாக இச்சமூகம் உள்ளதாக எல்ஜிபிடி ஆர்வலர்கள் மற்றும் சமூகவியலாளர்கள் கருதுகின்றனர். பெருமை என்பது LGBT சமூகத்தின் அடையாளத்தையும் கூட்டு பலத்தையும் குறிக்கின்ற சொல்லாகப் பயன்படுத்தப்படுகின்றது; பெருமை அணிவகுப்புகள் இச்சொல்லுக்கு எடுத்துக்காட்டாக விளங்குகின்றன. எல்ஜிபிடி சமூகம் அரசியல் சார்பற்றதாகும்.  

LGBT சமூகத்தின் ஒரு பகுதியாகக் கருதப்படும் குழுக்களில் நேர்பாலீர்ப்பு கிராமங்கள், LGBT உரிமைகள் அமைப்புகள், நிறுவனங்களில் LGBT பணியாளர் குழுக்கள், பள்ளிகள் மற்றும் பல்கலைக்கழகங்களில் LGBT மாணவர் குழுக்கள் மற்றும் LGBT-உறுதிப்படுத்தும் மதக் குழுக்கள் ஆகியவை அடங்கும்.  

உலகெங்கிலும் உள்ள பல்வேறு இடங்களில் எல்ஜிபிடி உரிமைகளை ஊக்குவிக்கும் சிவில் உரிமைகளுக்கான இயக்கங்களில் எல்ஜிபிடி சமூகங்கள் தங்களை ஒழுங்கமைக்கவும் ஆதரிக்கவும் செய்கின்றன.
# நாடுகள் அல்லது நிலப்பகுதிகள் வாரியாக நேபெ. நேஆ. இ. மா. உரிமைகள்


நேர்பாலீர்ப்புப் பெண், நேர்பாலீர்ப்பு ஆண், இருபாலீர்ப்பாளர், மாற்றுப் பாலினத்தவர் (நேபெ. நேஆ. இ. மா) ஆகிய நபர்களை பாதிக்கும் உரிமைகள் ஒரு நாடு அல்லது நிலப்பகுதிகளுக்கு ஏற்ற வகையில், ஒரே பாலின திருமணத்தை சட்டப்பூர்வமாக அங்கீகரிப்பது முதல் ஓரினச்சேர்க்கைக்கான மரண தண்டனை வரை மாறுபடுகின்றன.  

ஜனவரி 2021 நிலவரப்படி, 29 நாடுகள் ஒரே பாலின திருமணத்தை சட்டப்பூர்வமாக அங்கீகரித்துள்ளன. இதற்கு நேர்மாறாக, அரசு சாரா நடிகர்கள் மற்றும் சட்டத்திற்குப் புறம்பான கொலைகளைக் கணக்கில் கொள்ளாமல், ஒருமித்த ஒரே பாலின பாலியல் செயல்களுக்கு மரண தண்டனை விதிக்கப்படும் ஒரே நாடாக ஈரான் உள்ளது. ஈரான். புருனே, மொரிட்டானியா, நைஜீரியா (நாட்டின் வடக்கு மூன்றில்), சவூதி அரேபியா, சோமாலியா (தன்னாட்சி மாநிலமான ஜூபாலாந்தில்) மற்றும் ஐக்கிய அரபு எமிரேட்ஸ் ஆகிய நாடுகளில் மரண தண்டனை அதிகாரப்பூர்வமாக சட்டமாக இருந்தாலும் பொதுவாக நடைமுறையில் பின்பற்றப்படுவதில்லை. அத்துடன், தலிபான் ஆட்சியின் கீழ் உள்ள ஆப்கானிஸ்தானிலும், ரஷ்யப் பகுதியான செச்சினியாவிலும் LGBT மக்கள் சட்டத்திற்குப் புறம்பாக கொல்லப்படும் நிலையை எதிர்கொள்கின்றனர். சூடான் நாடு 2020ஆம் ஆண்டில் குதப் பாலுறவுக்கான (ஹெட்டோரோ- அல்லது ஓரினச்சேர்க்கை) நடைமுறையில் செயல்படுத்தபடாமல் இருந்த மரண தண்டனையை ரத்து செய்தது. விபச்சாரத்திற்கான தண்டனையாக கல்லெறியும் முறை 15 நாடுகளில் சட்டமாக உள்ளது, இதில் ஓரினச்சேர்க்கையும் அடங்கும். எனினும் இச்சட்டம் ஈரானில் மட்டுமே அங்குள்ள சட்ட அதிகாரிகளால் செயல்படுத்தப்படுகிறது..  

2011 ஆம் ஆண்டில், ஐக்கிய நாடுகளின் மனித உரிமைகள் கவுன்சில் எபெ. எஆ. இ. மா உரிமைகளை அங்கீகரித்து முதல் தீர்மானத்தை நிறைவேற்றியது, அதைத் தொடர்ந்து ஐக்கிய நாடுகளின் மனித உரிமைகளுக்கான உயர் ஆணையர் அலுவலகம் எல்ஜிபிடி மக்களின் உரிமை மீறல்கள் மற்றும் பாகுபாடு ஆகியவற்றை ஆவணப்படுத்தும் அறிக்கையை வெளியிட்டது. இதைத் தொடர்ந்து, ஐக்கிய நாடுகள் சபை, அனைத்து நாடுகளையும் LGBT மக்களின் அடிப்படை உரிமைகளைப் பாதுகாக்கும் சட்டங்களை இயற்றுமாறு வலியுறுத்தியது.
# சுமத்ரா கரிச்சான்



**சுமாத்திரா கரிச்சான்** (*Sumatran drongo*)(*டைக்ரூரசு சுமத்ரானசு*) என்பது கரிச்சான் குடும்பத்தில் உள்ள ஒரு குருவிச் சிற்றினமாகும். இது இந்தோனேசியாவின் சுமாத்திரா தீவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது வாழ்விட இழப்பால் அச்சுறுத்தப்படுகிறது.
# அரேபிய மரங்கொத்தி



**அரேபிய மரங்கொத்தி** (*Arabian woodpecker*)(*டென்ட்ரோகாப்டெஸ் டோரே*) அல்லது **சரத் மரங்கொத்தி** என்பது பிசிடே குடும்பத்தைச் சேர்ந்த ஒரு பறவை சிற்றினமாகும். இது சவூதி அரேபியா மற்றும் யெமனின் சரவத் மலைகளில் காணப்படுகிறது. அரபுத் தீபகற்பத்தில் இனப்பெருக்கம் செய்யும் ஒரே மரங்கொத்தி இதுவாகும்.  

இந்த சிற்றினம் முதன்முதலில் 1935ஆம் ஆண்டில் அமெரிக்க இயற்கை ஆர்வலர் ஜார்ஜ் லாடிமர் பேட்சு மற்றும் இசுகாட்லாந்த் விலங்கியல் நிபுணர் நார்மன் பாய்ட் கின்னியர் ஆகியோரால் விவரிக்கப்பட்டது. இவரது மனைவி டோராவின் நினைவாக இவரது சக ஊழியரான இங்கிலாந்து அரேபிஸ்ட் செயின்ட் ஜான் பில்பியால் அறிவியல் பெயர் முன்மொழியப்பட்டது.  

சில வகைபிரித்தல் அறிஞர்கள் இந்த சிற்றினத்தை *டென்ட்ரோகோபோசு* பேரினத்தில் தொடர்ந்து வைக்கின்றனர். மற்றவர்கள் இதை *டென்ட்ரோபிகோசு* பேரினத்தின் சிற்றினமாக வைக்கின்றனர்.  

## விளக்கம்
அரேபிய மரங்கொத்தி சுமார் நீளம் வரை வளரும். ஆணுக்குப் பழுப்பு அல்லது வெளிர் சாம்பல் நிற தலை உள்ளது. கிரீடம் மற்றும் முதுகில் ஒரு பிரகாசமான சிவப்பு இணைப்பு உள்ளது. பின்புறம், இறக்கைகள் மற்றும் வால் ஆகியவை ஆலிவ்-சாம்பல் முதல் பழுப்பு வரை வெள்ளை நிற கோடுகளுடன் இருக்கும். இறக்கைகள் வெள்ளை நிறத்தில் பட்டைகளுடன் காணப்படும். அடிப்பகுதி சாம்பல் நிற கோடுகளுடன் வெள்ளை நிறத்தில் உள்ளது. வயிற்றின் மையப்பகுதி சிவப்பு நிறத்தினைக் கொண்டுள்ளது. பெண், ஆண் பறவையினை ஒத்துக் காணப்படும் ஆனால் சிவப்பு கிரீட இணைப்பு இல்லை.  

## பரவல்
அரேபியத் தீபகற்பத்தின் தென்மேற்குப் பகுதியின் மலைகள் மற்றும் அடிவாரத்தில் காணப்படும் இந்த சிற்றினம் தென்மேற்கு சவூதி அரேபியா மற்றும் மேற்கு யேமன் ஆகியவற்றில் மட்டுமே காணப்படுகின்றன. இது குறைந்த உயரமுடைய, *அத்தி*, பேரீச்சை மற்றும் *பாண்டனசு* போன்ற மரங்கள் காணப்படும் வனப்பகுதி வாழ்விடங்களில் காணப்படுகிறது. இது பசுமையான கரையோர காடுகளின் தாழ்வாரங்களிலும், காபி தோட்டங்களில் நிழல் தரும் மரங்களிலும், பழத்தோட்டங்களிலும், தனித்தனி மரங்களைக் கொண்ட பயிர் நிலங்களிலும், *அகாசியா*, ஜூனிபர், இடலை மற்றும் *டிராகேனா* காடுகளில் காணப்படுகின்றது. இது கடல் மட்டத்திலிருந்து உயரம் வரை காணப்படுகிறது. இது வரை உள்ள உயரமான பகுதிகளில் மட்டுமே இனப்பெருக்கம் செய்கிறது.  

## நடத்தை
மற்ற மரங்கொத்திகளைப் போலவே, அரேபிய மரங்கொத்தியும் அதன் நீண்ட நாக்கால் மரத்தின் தண்டுகள் மற்றும் கிளைகளில் உள்ள துளைகளிலிருந்து பூச்சிகளை உண்ணும். இது சிலந்திகள், அசுவினிகள், அத்தி-குளவிகள் மற்றும் பறக்கும் பூச்சிகளையும் உணவாக உட்கொள்கின்றது. மரத்தின் தண்டு அல்லது கிளையில் உள்ள துளையில், பொதுவாக க்குக் கீழே இதன் கூடு இருக்கும். இதன் முக்கிய இனப்பெருக்க காலம் மார்ச் முதல் மே வரை. ஆனால் யேமனில் சில நேரங்களில் நவம்பர் மாதத்தில் இரண்டாவது முறையாகவும் இனப்பெருக்கம் செய்கின்றன.  

## காப்பு நிலை
*டி. டோரே* ஒரு அசாதாரண பறவையாகும். மேலும் முதிர்ச்சியடைந்த பறவைகளின் மொத்த எண்ணிக்கை பத்தாயிரத்திற்கும் குறைவாக இருக்கும் என மதிப்பிடப்பட்டுள்ளது. விறகு மற்றும் கரி உற்பத்திக்காக மரங்களை அகற்றுவது மற்றும் விவசாயத்திற்காக மரங்கள் நிறைந்த நிலத்தை அகற்றுவதன் மூலம் பறவைகளின் வாழ்விடங்கள் சீரழிந்து வருவதால், மக்கள்தொகை போக்கு அநேகமாக கீழ்நோக்கி உள்ளது. கால்நடைகள் அதிகமாக மேய்ச்சலால் சில பகுதிகளில் மரங்களின் மீளுருவாக்கம் குறைவாக உள்ளது. இந்த காரணங்களுக்காக, பன்னாட்டு இயற்கை பாதுகாப்புச் சங்கம் இந்த பறவையின் பாதுகாப்பு நிலையை " அச்சுறு நிலையை அண்மித்த இனம்" என மதிப்பிட்டுள்ளது.
# பாசிர் மாஸ்



**பாசிர் மாஸ்** (மலாய் மொழி: *Pasir Mas* அல்லது *Pasey Mah*; ஆங்கிலம்: *Pasir Mas*; ஜாவி: ڤاسير مس) என்பது மலேசியா, கிளாந்தான் மாநிலத்தில்; பாசிர் மாஸ் மாவட்டத்தில் உள்ள ஒரு நகரம். மாநிலத் தலைநகர் கோத்தா பாருவில் இருந்து 14 கி.மீ.; கோலாலம்பூர் மாநகரில் இருந்து 434 கி.மீ. தொலைவில் அமைந்துள்ளது.  

பாசிர் மாஸ் கிளாந்தான் மாநிலத்தில் இரண்டாவது பெரிய நகரமாகும். 2020-ஆம் ஆண்டு புள்ளிவிவரங்களின் படி இதன் மக்கள் தொகை 230,424.  

1918-ஆம் ஆண்டில், பாசிர் மாஸ் நகரமும் அதைச் சுற்றியுள்ள பகுதிகளும் கோத்தா பாரு மாவட்டத்தில் இருந்து பிரிக்கப் பட்டன. பின்னர் அந்தப் பகுதிகளுக்கு என பாசிர் மாஸ் மாவட்டம் உருவாக்கப்பட்டது.  

## பொது
இந்த நகரம் தாய்லாந்து நாட்டு எல்லைக்கு மிக அருகில் உள்ளது. அத்துடன் பாசிர் மாஸ் மாவட்டத்தின் நிர்வாக மையமாகவும் விளங்குகிறது.  

பாசிர் மாஸ் நகரத்தில் ஒரு தொடருந்து நிலையம் உள்ளது. அதன் பெயர் பாசிர் மாஸ் தொடருந்து நிலையம். இந்த நிலையம் கிம்மாஸ், குவா மூசாங், தும்பாட் ஆகிய நகரங்களை இணைக்கிறது.
# குபாங் கிரியான்



**குபாங் கிரியான்** (மலாய் மொழி: *Kubang Kerian*; ஆங்கிலம்: *Kubang Kerian*) என்பது மலேசியா, கிளாந்தான் மாநிலத்தில்; கோத்தா பாரு மாவட்டத்தில் உள்ள ஒரு நகரம். இந்த நகரம் கிளாந்தான் மாநிலத்தின் அரச நகரமும் ஆகும்.  

மாநிலத் தலைநகர் கோத்தா பாருவில் இருந்து 5 கி.மீ.; கோலாலம்பூர் மாநகரில் இருந்து 445 கி.மீ. தொலைவில் அமைந்துள்ளது.  

இந்த நகரில் கிளாந்தான் மாநில அரசரின் அரண்மனை உள்ளது. அத்துடன் கிளாந்தான் சுல்தானின் அதிகாரப்பூர்வ இல்லமாகவும் உள்ளது.  

## பொது

குபாங் கிரியானில் பெரும்பான்மையானவர்கள் முஸ்லீம்கள். இதனால் ஏராளமான பள்ளிவாசல்கள் உள்ளன. மிகப்பெரிய பள்ளிவாசல் சுல்தான் இஸ்மாயில் பெட்ரா பள்ளிவாசல் *(Sultan Ismail Petra Mosque)* ஆகும். நீலப் பள்ளிவாசல் *(Blue Mosque)* என்றும் அழைக்கப்படுகிறது.  

மலேசிய அறிவியல் பல்கலைக்கழகத்தின் *(University of Science, Malaysia)* சுகாதார வளாகம் *(Health Campus)* இந்த நகரில் அமைக்கப்பட்டு உள்ளது. 723 படுக்கைகளைக் கொண்ட மருத்துவப் பயிற்சி மருத்துவமனையும் *(Hospital Universiti Sains Malaysia)* உள்ளது.
# குல்தரா



**குல்தரா** (**Kuldhara**), இந்தியாவின் இராஜஸ்தான் மாநிலத்தின் தார் பலைவனத்தில் உள்ள ஜெய்சல்மேர் மாவட்டத்தின் நிர்வாகத் தலைமையிடமான ஜெய்சல்மேர் நகரத்திற்கு தென்மேற்கில் 27 கிலோ மீட்டர் தொலைவில் அமைந்த ஆளில்லா கிராமம் ஆகும். ஜெய்சல்மேர் இராச்சியத்தினர் காலத்தில், 13-ஆம் நூற்றாண்டில் பாலிவால் பிராமணர்களுக்காக, 410 வீடுகளும், இரண்டு தெருக்களும் கொண்ட அக்கிரகாரத்தை குல்தரா கிராமத்தில் புதிதாக நிறுவப்பட்டது. இக்கிராமத்தில் மழை நீர் சேரிக்க படிக்கிணறுகள் அமைக்கப்பட்டது. 19-ஆம் நூற்றாண்டில் ஜெய்சல்மேர் சமஸ்தானத்தின் திவான் சலீம் சிங்கின் இக்கிராமத்தின் மக்கள் மீதான அடாவடியான செயல்களால், இக்கிராமத்தினர் தம் வீடுகளை காலி செய்து விட்டு, இரவோடு இரவாக வெளியேறினர். அது முதல் இக்கிராமம் ஆளில்லாது, சிதிலமடைந்துள்ளது. இராஜஸ்தான் அரசின் தொல்லியல் துறை குல்தரா கிராமத்தை சீரமைத்து 2015-ஆம் ஆண்டு முதல் சுற்றுலாத் தளமாக மாற்றியுள்ளனர்.சிதிலமடைந்த குல்தரா கிராமத்தில் 3 சுடுகாடுகளும், 13-ஆம் நூற்றாண்டின் இரண்டு நினைவுக் கற்களும் கொண்டுள்ளது.  

## வரலாறு
உள்ளூர் கதைகளின்படி, 19-ஆம் நூற்றாண்டில் ஜெய்சல்மேர் சமஸ்தானத்தின் திவான் *சலீம் சிங்* என்பவர், குல்தரா கிராமத்தில் வாழ்ந்த ஒரு சிறுமியின் அழகில் மயங்கி, அப்பெண்ணை தனக்கு திருமணம் செய்து தருமாறு இக்குடும்பத்தினரை வற்புறுத்தினார். ஆனால் குல்தரா மக்கள் அந்த சிறுமியை சலீம் சிங்குக்கு திருமணம் செய்துகொடுக்க மறுத்துவிட்டனர்.  
சலீம் சிங் கிராம மக்கள் இதுகுறித்து யோசிக்க சில நாட்கள் அவகாசம் கொடுத்தார். சலீம் சிங் சொல்வதைக் கேட்காவிட்டால், கிராமத்தில் அவர் படுகொலைகளைச் செய்வார் என்று கிராம மக்களுக்குத் தெரியும். எனவே குல்தரா மக்கள் கூட்டம் நடத்தி, தங்கள் சிறுமி மற்றும் கிராமத்தின் கொளரவத்தை காப்பாற்றுவதற்காக கிராமத்தை விட்டு வெளியேற முடிவு செய்தனர். கிராம மக்கள் அனைவரும் தங்கள் உடமைகள், கால்நடைகள், தானியங்கள், துணிமணிகள் அனைத்தையும் எடுத்துக்கொண்டு இரவு வேளையில் தங்கள் வீடுகளை விட்டு வெளியேறினர். பின்னர் அவர்கள் இங்கு திரும்பி வரவே இல்லை.  
## இதனையும் காண்க
- ஜெய்சல்மேர் சமஸ்தானம்
- ஜெய்சல்மேர் மாவட்டம்
- ஜெய்சல்மேர் நகரம்
# மாச்சாங்



**மாச்சாங்** (மலாய் மொழி: *Machang*; ஆங்கிலம்: *Machang*) என்பது மலேசியா, கிளாந்தான் மாநிலத்தில்; மாச்சாங் மாவட்டத்தில் உள்ள ஒரு நகரம்.  

மாநிலத் தலைநகர் கோத்தா பாருவில் இருந்து 44 கி.மீ.; கோலாலம்பூர் மாநகரில் இருந்து 298 கி.மீ. தொலைவில் அமைந்துள்ளது.  

## பொது
குதிரை மாம்பழம் என்று அழைக்கப்படும் மாச்சாங் மாம்பழம் *(Mangifera foetida)* என்பதன் மலாய் பெயரில் இருந்து இந்த இடத்திற்கு மாச்சாங் என்று பெயரிடப்பட்டது.  

மாச்சாங் எனும் பெயரில் கம்போங் மாச்சாங் *(Kampung Machang)* எனும் கிராமம் உள்ளது. 1880-ஆம் ஆண்டில் செனிக் அவாங் கெச்சிக் *(Senik Awang Kecik)* என்பவரின் தலைமையில் குடியேறிய ஒரு குழுவினரால் கம்போங் மாச்சாங் எனும் கிராமம் உருவாக்கப்பட்டது.  

இந்தக் கிராமத்தில் இருந்துதான் மாச்சாங் நகரமும் உருவானது.  

## கில்மார்ட் பாலம்

கிளாந்தான் ஆற்றின் குறுக்கே தானா மேராவுக்கு அருகில் வரலாற்றுச் சிறப்புமிக்க ஓர் இரயில் பாலம் உள்ளது. அதன் பெயர் கில்மார்ட் பாலம் *(Guillemard Bridge).* இந்தப் பாலம் மலேசியாவிலேயே மிக நீளமான இரயில் பாலமாகும். இதன் கட்டுமானம் 1920-இல் தொடங்கி 1924-இல் நிறைவு அடைந்தது.  

கில்மார்ட் எனும் பெயர், சர் லாரன்ஸ் கில்மார்ட் *(Sir Laurence Guillemard)* என்பவரின் பெயரில் இருந்து எடுக்கப்பட்டது. இவர் அப்போது நீரிணை குடியேற்றங்களின் ஆளுநராகவும், மலாயாவின் ஐக்கிய இராச்சிய உயர் ஆணையராகவும் இருந்தவர்.  

### சப்பானிய படையெடுப்பு

மலாயா மீதான சப்பானிய படையெடுப்பின் போது, சப்பானிய இராணுவ துருப்புக்களின் முன்னேற்றத்தைத் தடுப்பதற்காக, 1941 டிசம்பர் 12-ஆம் தேதி பிரித்தானியத் துருப்புக்களால் இந்தப் பாலம் வெடி வைத்துத் தகர்க்கப்பட்டது.  

பின்னர் இந்தத் தொடருந்துப் பாலம் விரைவில் பழுதுபார்க்கப்பட்டு, 1948 செப்டம்பர் 7-ஆம் தேதி போக்குவரத்திற்கு மீண்டும் திறக்கப்பட்டது. இந்தப் பாலத்திற்கு அருகில் மேலும் ஒரு புதிய பாலம் கட்டப்பட்டது. அதனால் கில்மார்ட் பாலம் இப்போது தொடருந்துகளுக்கு மட்டுமே பயன்படுத்தப்படுகிறது.
# மகாலட்சுமி கோவில், ஓக்கசின் , டெலாவெர்


**மகாலட்சுமி கோவில், ஓக்கசின் , டெலவெயர்** என்பது அமெரிக்க நாட்டில், டெலவெயர் மாநிலத்தின், நியூ கேசில் கவுண்டி (New castle County), ஓக்கசின் (Hockessin) நகரின், யார்க்லின் சாலையில் (Yorklin Road), அமைந்துள்ள ஓர் இந்துக் கோவிலாகும் . இது டெலவெயர் மாநிலத்தில் கட்டப்பட்ட முதல் இந்துக் கோவிலாகும். டெலவெயர் மற்றும் அண்டை மாநிலங்களானன பென்சில்வேனியா மற்றும் நியூ ஜெர்சியில் வசிக்கும் இந்திய சமூகத்தின் மையமாக மகாலட்சுமி இந்துக் கோவில் திகழ்கிறது. இக்கோவிலை நிர்வகிக்கும் ஓக்கசின் இந்து கோவில் சங்கம் (The Hindu temple Association of Hockessin), ஒரு இலாப நோக்கற்ற சங்கமாகும் . இந்த அமைப்பு மூன்று மாநிலப் பகுதிகளில் பெருகி வரும் இந்தியக் குடும்பங்களின் (6000+) மதம், கலாச்சாரம் மற்றும் கல்வித் தேவைகளை நிறைவு செய்கிறது.  
## கோவில் முகவரி, திறந்திருக்கும் நேரம்
- முகவரி: டெலவெயர் இந்து கோவில் சங்கம், 760 யோர்க்லின் சாலை, ஓக்கசின், டிஇ 19707.
- இந்து கோவில் திறந்திருக்கும் நேரம்: வார நாட்களில் காலை 8 மணி முதல் நண்பகல் 12:30 மணி வரை மற்றும் மாலை 5 மணி முதல் இரவு 8:30 மணி வரை,
- வார இறுதி நாட்கள் மற்றும் விடுமுறை நாட்கள் காலை 8 மணி முதல் இரவு 8:30 மணி வரை,
## கோவில் நிர்வாகம்: அறங்காவலர் குழு
இக்கோவிலை நிர்வகிக்கும் ஓக்கசின் இந்து கோவில் சங்கம் (The Hindu temple Association of Hockessin), ஒரு இலாப நோக்கற்ற சங்கமாகும். இந்த அமைப்பு மூன்று மாநிலப் பகுதிகளில் பெருகி வரும் இந்தியக் குடும்பங்களின் (6000+) மதம், கலாச்சாரம் மற்றும் கல்வித் தேவைகளைப் நிறைவு செய்கிறது. இந்த சங்கத்தின் அறங்காவலர் குழுவில், பல்வேறு துறைகள் மற்றும் தொழில்களைச் சேர்ந்தவர்கள் இடம்பெற்றுள்ளனர். அறங்காவலர் குழு, அர்ப்பணிப்புள்ள தொண்டர்கள், ஆலய ஊழியர்கள், அர்ச்சகர்கள் ஆகியோர் இக்கோவிலைத் திறம்பட நிர்வகித்து வருகிறார்கள்.
# பெங்காலான் செப்பா


**பெங்காலான் செப்பா** (மலாய் மொழி: *Pengkalan Chepa*; ஆங்கிலம்: *Pengkalan Chepa*) என்பது மலேசியா, கிளாந்தான் மாநிலத்தில்; கோத்தா பாரு மாவட்டத்தில் உள்ள ஒரு நகரம். இந்த நகரத்தில்தான் சுல்தான் இசுமாயில் பெட்ரா வானூர்தி நிலையம் *(Sultan Ismail Petra Airport)* அமைந்து உள்ளது.  

கிளந்தான் மாநிலத்தில் இந்த நகரத்தைச் சுருக்கமாக பி.சி. **(P.C)** என்று அழைக்கிறார்கள். மாநிலத் தலைநகர் கோத்தா பாருவில் இருந்து 8 கி.மீ.; கோலாலம்பூர் மாநகரில் இருந்து 452 கி.மீ. தொலைவில் அமைந்துள்ளது.  

## பெங்காலான் செப்பா வானூர்தி நிலையம்

சுல்தான் இசுமாயில் பெட்ரா வானூர்தி நிலையத்தை பொதுவாக, பெங்காலான் செப்பா வானூர்தி நிலையம் அல்லது கோத்தா பாரு வானூர்தி நிலையம் என்று அழைப்பது வழக்கம்.  

இந்த வானூர்தி நிலையம், கிளாந்தான், திராங்கானு மாநிலங்களின் மக்களுக்கு வானூர்திச் சேவையை வழங்கும் நிலையமாக விளங்குகிறது.  

### சுல்தான் இஸ்மாயில் பெட்ரா

1980-ஆம் ஆண்டுகளில் கிளாந்தான் மாநிலத்தை ஆட்சி செய்த சுல்தான் இஸ்மாயில் பெட்ராவின் *(Ismail Petra of Kelantan)* நினைவாக இந்த விமான நிலையத்திற்குப் பெயரிடப்பட்டது.  

இந்த வானூர்தி நிலையம் முன்னாள் பிரித்தானிய இராணுவத்தின் வானூர்தி நிலையமாகும். இரண்டாம் உலகப் போரின் போது மலாயா மீதான ஜப்பானியர் படையெடுப்பில் இந்த நிலையம் தரையிறங்கும் தளமாகப் பயன்படுத்தப்பட்டது.  

1941-ஆம் ஆண்டு டிசம்பர் 8-ஆம் தேதி, மலாயாவில் முதல் ஜப்பானிய வானூர்தியின் தரையிறக்கம் இந்த நிலையத்தில் தான் நடைபெற்றது. போருக்குப் பிறகு, பொதுமக்களுக்கான நிலையமாக மாற்றப்பட்டது.  

## வானூர்தி நிலையக் காட்சியகம்
# கருமுதுகு மரங்கொத்தி


**கருமுதுகு மரங்கொத்தி** (*White-naped woodpecker*)(*கிரைசோகோலாப்டெசு பெசுடிவசு*) என்பது மரங்கொத்திப் பறவைச் சிற்றினங்களுள் ஒன்று ஆகும். இது இந்தியத் துணைக்கண்டத்தில் பரவலாக ஆனால் அரிதாகவே இனப்பெருக்கம் செய்யக்கூடியதாக உள்ளது. இது திறந்த காடு மற்றும் சில மரங்களுடன் காணப்படும். இது மரத்துளையில் கூடு கட்டி ஒன்று அல்லது இரண்டு வெள்ளை நிற முட்டைகளை இடும்.  

## வகைப்பாட்டியல்
இந்தியாவின் தென்மேற்கு கடற்கரையில் உள்ள கோவாவில் சேகரிக்கப்பட்ட ஒரு மாதிரியிலிருந்து 1780ஆம் ஆண்டில் பிரெஞ்சு பாலிமத் ஜார்ஜஸ்-லூயிஸ் லெக்லெர்க், காம்டே டி பஃப்ஃபோன் தனது *ஹிஸ்டோயர் நேச்சர்ல் டெஸ் ஓய்சாக்ஸில்* கருமுதுகு மரங்கொத்தி குறித்து விவரித்துள்ளார். பஃபனின் உரையுடன் எட்மே -லூயிஸ் டாபென்டனின் மேற்பார்வையின் கீழ் தயாரிக்கப்பட்ட *பிளாஞ்சஸ் என்லுமினீஸ் டி'ஹிஸ்டோயர் நேச்சர்ல்லில்* பிரான்சுவா-நிக்கோலஸ் மார்டினெட்டால் பொறிக்கப்பட்ட கை வண்ண படத்தில் இப்பறவையும் விளக்கப்பட்டுள்ளது. ஆனால் படங்களின் தலைப்பு அல்லது பப்பனின் விளக்கத்தில் கருமுதுகு மரங்கொத்தியின் அறிவியல் பெயர் சேர்க்கப்படவில்லை. ஆனால் 1783ஆம் ஆண்டில் இடச்சு இயற்கை ஆர்வலர் பீட்டர் போடார்ட் தனது *பிளாஞ்சசு* *என்லுமினீசு* பட்டியலில் *பிகசு பெசுடிவசு* என்ற இருசொல் பெயரை உருவாக்கினார். 1843ஆம் ஆண்டு இங்கிலாந்து விலங்கியல் வல்லுநர் எட்வர்ட் பிளைத் அறிமுகப்படுத்திய *குரைசோகோலாப்ட்சு* பேரினத்தில் கருமுதுகு மரங்கொத்தி இப்போது சேர்க்கப்பட்டுள்ளது. இந்தப் பேரினப் பெயர் பண்டைக் கிரேக்க *க்ருசோஸ்* அதாவது "தங்கம்" மற்றும் *கோலப்டேஸ்* "உளிவிற்பவர்" என்று ஒருங்கிணைக்கிறது. *பெஸ்டிவஸ்* என்ற குறிப்பிட்ட பெயர் இலத்தீன் மொழியில் "பண்டிகை" அல்லது "மகிழ்ச்சியானது" என்பதாகும்.  

இச்சிற்றினத்தின் கீழ் இரண்டு துணையினங்கள் அங்கீகரிக்கப்பட்டுள்ளன:  

- இந்திய கருமுதுகு மரங்கொத்தி *கி. பெ. பெசுடிவசு* (போடார்ட், 1783) - மத்திய மற்றும் தென் இந்தியா
- *கி. பெ. டேனடுசு* ரிப்லே, 1946 – இலங்கை

## விளக்கம்
கருமுதுகு மரங்கொத்தி 29 செ.மீ. நீளம் வரை வளரக்கூடிய பெரிய சிற்றினமாகும். இது மரங்கொத்திகளுக்கான பொது வடிவத்தில் அமைந்துள்ளது. கருமுதுகு மரங்கொத்தியின் வெள்ளை பின்னங்கழுத்து பின்புறம் கீழே நீண்டுள்ளது. மேலும் கருப்பு தோள்பட்டை திட்டுகளும் வெள்ளை நிறத்தின் எல்லையில் ஆங்கில எழுத்தான V-வடிவத்தில் முதுகில் தொடர்கின்றன. மீதமுள்ள மேல் பகுதிகள் மற்றும் இறக்கைகள் தங்க மஞ்சள் நிறத்தில் இருக்கும். பிட்டம் மற்றும் வால் கருப்பு நிறத்திலும், மற்றும் கீழ்ப் பகுதிகள் இருண்ட அடையாளங்களுடன் வெண்மையானவை. தலையானது வெண்மை நிறத்தில் அடர் மீசைப் பட்டை மற்றும் கழுத்துப் பக்கவாட்டில் விரியும் கருப்புக் கண் இணைப்புடன் காணப்படும். மற்ற மரங்கொத்திகளைப் போலவே, இந்த சிற்றினமும் நேராகக் கூரான வால், மரத்தின் தண்டுகளுக்கு எதிராகத் தாங்கும் விதமாக அமைந்துள்ளது. கால்விரல்களில் இரண்டு முன்னோக்கியும், இரண்டு பின்னோக்கியும் உள்ளன. பூச்சிகளைப் பிடிக்க நீண்ட நாக்கு முன்னோக்கிச் செல்லும் வகையில் அமைந்துள்ளது.  

வயது முதிர்ந்த ஆண் கருமுதுகு மரங்கொத்தி சிவப்பு கிரீடம் ஒன்றினை கொண்டுள்ளது. இத்திட்டு பெண் மரங்கொத்தியில் மஞ்சள் நிறத்தில் உள்ளது. இளம் பறவைகளில் இது மஞ்சள் நிறத்தில், மந்தமாகக் காணப்படும்.
# மலபார் பொன்முதுகு மரங்கொத்தி


**மலபார் பொன்முதுகு மரங்கொத்தி** (*Malabar flameback*)(*கிரைசோகோலாப்ட்சு சோசியலிசு*) என்பது மரங்கொத்தி குடும்பமான பிசிடேயில் உள்ள ஒரு வகை பறவை சிற்றினமாகும். இது இந்தியாவின் மேற்குத் தொடர்ச்சி மலைகளில் மட்டுமே காணப்படும் அகணிய உயிரி.  
மலபார் பொன்முதுகு (*கி. சோஷியலிசு*) சிர்சி, கர்நாடகா (இந்தியா)]]  
மலபார் பொன்முதுகு மரங்கொத்தியின் தலை அமைப்பு (*கி. சோஷியலிசு*): மெல்லிய மற்றும் பிளவுபட்ட கருப்பு "மீசை"யை ஒத்த *டினோபியம்* பொன்முதுகிலிருந்து வேறுபடுத்திக் காட்டப் பயன்படுத்தலாம்.]]
# தாரா ஏர் விமானம் 197



**தாரா ஏர் விமானம் 197** (*Tara Air Flight 197*) 2022 ஆம் ஆண்டு மே மாதம் 29 ஆம் தேதியன்று நேபாள நாட்டின் பொக்காராவிலிருந்து இயோம்சோமுக்கு புறப்பட்டு சிறிதுநேரத்தில் மாயமாகி விபத்திற்கு உள்ளானது. தாரா ஏர் விமானம் எட்டி விமான நிறுவத்தால் இயக்கப்படுகிறது. இது 9 என்-ஏஈடி இரட்டை இயந்திர வகை உள்நாட்டு போக்குவரத்து சிறிய இரக விமானமாகும். தலைநகர் காட்மாண்டுவில் இருந்து வடமேற்கே 200 கிமீ தொலைவில் உள்ள பொக்காரா மாநகரிலிருந்து வடமேற்கில் 80 கிமீ தொலைவில் உள்ள கண்டகி பிரதேசத்தின் இயோம்சோம் நகருக்கு காலை 9.55 மணியளவில் விமானம் புறப்பட்டது. புறப்பட்டு சுமார் 12 நிமிடங்கள் கழித்து 10:07 மணிக்கு விமானப் போக்குவரத்துக் கட்டுப்பாட்டாளர்களுடனான தொடர்பிழப்பு ஏற்பட்டது. விமானத்தில் நான்கு இந்தியர்கள் மற்றும் இரண்டு செருமானியர்கள் உள்பட நேபாள குடிமக்கள் 19 பேர் பயணம் செய்துள்ளனர். விபத்தில் 22 பயணிகளும் கொல்லப்பட்டனர். 20 மணி நேரம் கழித்து ஒரு மலைப்பகுதியில் அனைவரது உடல்களும் கண்டுபிடிக்கப்பட்டது. இவ்விபத்து இந்தப் பாதையில் நிகழ்ந்த தாரா ஏர் விமானத்தின் இரண்டாவது விமான விபத்து என்பது குறிப்பிடத்தக்கதாகும். 2016 ஆம் ஆண்டு விமானம் 193 விபத்துக்கு உள்ளாகி 23 பயணிகள் கொல்லப்பட்டது முதல் நிகழ்வாகும்.  
### பாதிக்கப்பட்டவர்கள்
நேபாள குடிமக்கள் மற்றும் விமானத்தில் பணியாளர்கள் உள்பட 22 பயணிகள் விமானத்தில் பயணித்துள்ளனர்.  

| மொத்தம் |
| --- |
# லூசோன் பொன்முது மரங்கொத்தி



**லூசோன் பொன்முதுகு மரங்கொத்தி** (*Luzon flameback*)(*கிரைசோகோலாப்ட்சு கெமாத்ரிபான்*) என்பது பிசிடே குடும்பத்தில் உள்ள ஒரு பறவை சிற்றினம் ஆகும். இது வடக்கு தீவுகளான லூசோன், பொலிலோ, கட்டன்டுவனேஸ் மற்றும் பிலிப்பீன்சின் மரிண்டுவுக் ஆகிய இடங்களில் காணப்படுகிறது. இது சில நேரங்களில் பெரிய பொன்முதுகு மரங்கொத்தியின் துணையினமாகக் கருதப்படுகிறது.  

## வாழ்விடம்

இதன் இயற்கையான வாழ்விடங்கள் வெப்பமண்டல ஈரமான தாழ் நில காடுகள் மற்றும் குறைவாக வெப்பமண்டல ஈரமான மலை காடுகளில் காணப்படுகின்றன. இது வாழ்விட இழப்பு மற்றும் சட்டவிரோத வனவிலங்கு வர்த்தகத்தால் அச்சுறுத்தப்படுகிறது. இது மரிண்டுவுக்<nowiki/>பகுதியில் அழிந்திருக்கலாம் என நம்பப்படுகிறது.  

## விளக்கம்
சிவப்பு முதுகுடன் காணப்படும் பெரிய மரங்கொத்தி இதனால் பெயர் மற்றும் மஞ்சள் நிற வயிற்றுடன் காணப்படும். ஆண் பெண் பால் ஈருருமை காணப்படும் . ஆண்களுக்குச் சிவப்பு முகடு உள்ளது. அதே சமயம் பெண் வெள்ளை புள்ளிகளுடன் கூடிய மந்தமான கருப்பு முகடு உள்ளது.
# சுலவேசி சின்ன மரங்கொத்தி



**சுலவேசி சின்ன மரங்கொத்தி** (*Sulawesi pygmy woodpecker*)(*யுங்கிபிகசு டெம்மின்க்கி*), **சுலவேசி மரங்கொத்தி** என்றும் அழைக்கப்படுகிறது. இது மரங்கொத்தி குடும்பத்தில் உள்ள ஒரு வகை பறவையாகும் . இது இந்தோனேசியாவில் உள்ள சுலவேசியில் மட்டுமே காணப்படும் அகணிய உயிரி. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைகள் ஆகும். சில வகைப்பாட்டியலாளர்கள் இந்த சிற்றினத்தை *டெண்ட்ரோகோபசு* அல்லது *பைகோடெசு* பேரினத்தில் தொடர்ந்து வகைப்படுத்துகின்றனர்.
# பாச்சோக்


**பாச்சோக்** (மலாய் மொழி: *Jajahan Bachok*; ஆங்கிலம்: *Bachok District* சீனம்: 万捷县) என்பது மலேசியா, கிளாந்தான் மாநிலத்தில்; பாச்சோக் மாவட்டத்தில் உள்ள ஒரு நகரம். அதே வேளையில் மாவட்டத்தின் பெயரும் பாச்சோக் ஆகும்.  

தீபகற்ப மலேசியாவில் கிளாந்தான் மாநிலத்தில் மட்டும் ஒரு மாவட்டத்தின் நிர்வாக அமைப்பை *(administrative division);* சாச்சாகான் *(Jajahan)* என்று அழைக்கிறார்கள். இது ஓர் இரண்டாம் நிலை நிர்வாகப் பிரிவு ஆகும்.  

## பொது

கிளாந்தான் மாநிலத் தலைநகர் கோத்தா பாருவில் இருந்து 25 கி.மீ. தொலைவில் பாச்சோக் நகரம் அமைந்துள்ளது. மலாய் மக்கள் பெரும்பான்மையாக உள்ளனர். சீனர் மற்றும் சயாமியர்கள் சிறுபான்மையினராக உள்ளனர்.  

இந்த பாச்சோக் நகரமும்; கிளாந்தான் மாநிலமும் தாய்லாந்து நாட்டுக்கு மிக அருகில் இருப்பதால் அந்த நாட்டின் மொழி, பண்பாட்டுத் தாக்கங்களும் அதிகமாக உள்ளன.  

## வரலாறு

தாய்லாந்து நாட்டை முன்பு சயாம் நாடு *(Siam)* என்று அழைத்தார்கள். 1939 சூன் 23-ஆம் தேதி சயாம் எனும் பெயர் தாய்லாந்து என மாற்றப் பட்டது.  

சயாம் என்பது ஒரு சமசுகிருதச் சொல். இந்தச் சொல்லை 16-ஆம் நூற்றாண்டில் போர்த்துகீசியர்கள் முதலில் பயன்படுத்தினார்கள். 1939-ஆம் ஆண்டு வரை அந்தச் சொல் ஒரு புவியியல் சொல்லாக இருந்தது.  

## பொது

பாச்சோக் நகரம்; பாச்சோக் மாவட்டத்தின் நிர்வாகம், வணிகம் மற்றும் போக்குவரத்து ஆகியவற்றின் மையமாகும். பொருளாதாரம் பெரும்பாலும் விவசாயம் சார்ந்தது. குறிப்பிடத்தக்க அளவிற்கு மீன்பிடித் தொழிலும் உள்ளது.  

பாச்சோக் நகரம் அல்லது பண்டார் பச்சோக் *(Bandar Bachok)* அண்மையில் இசுலாமிய சுற்றுலா நகரமாக *(Islamic Tourism Town)* அறிவிக்கப்பட்டது.
# சுந்தா சின்ன மரங்கொத்தி



**சுந்தா சின்ன மரங்கொத்தி** (*Sunda pygmy woodpecker*)(*யுங்கிபிகசு மொலுசென்சிசு*), **சுந்தா மரங்கொத்தி** என்றும் அழைக்கப்படுகிறது. இது பிசிடே குடும்பத்தில் உள்ள ஒரு வகைப் பறவை ஆகும். இது புரூணை, இந்தோனேசியா, மலேசியா மற்றும் சிங்கப்பூர் ஆகிய நாடுகளில் காணப்படுகிறது. சில வகைப்பாட்டியல் அறிஞர்கள் இந்த சிற்றினத்தை *டெண்ட்ரோகோபசு* அல்லது *பைகோடெசு* பேரினத்தில் தொடர்ந்து வகைப்படுத்துகின்றனர்.  

## விளக்கம்
இது ஒரு சிறிய அளவுடைய மரங்கொத்தி (அளவு வரம்பு: 11.5-12.5 செ.மீ) ஆகும். சாம்பல் கலந்த பழுப்பு நிற தலை; அடர் பழுப்பு நிறத்தை உள்ளடக்கிய காது, கழுத்தை நோக்கி சுருங்கும் இரண்டு பரந்த வெண்மையான சாம்பல் பட்டைகளைக் கொண்டது. மேல் பகுதி சாம்பல் கலந்த பழுப்பு நிறத்தில் வெள்ளை நிற இறக்கைகளுடன் வெள்ளை நிறத்துடன் முனையுடையது; இதனால் கோடுகளுடன் உள்ளதுபோல் இறக்கைகள் காணப்படும். வால் குட்டையாகவும், வெள்ளை நிறப் பட்டைகளுடன் கருப்பு நிறத்தில் காணப்படும். கண்களுக்கும் நாசித்துளைக்கும் இடைப்பட்ட பகுதி மற்றும் தொண்டை அழுக்கு படிந்து வெண்மையாகக் காணப்படும். மேல் மார்பகம் கோடுகளுடன் காணப்படும். பாலிலிருத் தன்மை காணப்படும். ஆண் பறவைகளில் சிவப்பு கலந்த ஆரஞ்சு தலைப்பிட்டம் உள்ளது, இது பெண் பறவைகளில் இல்லை.  

## பரவல்
சுந்தா சின்ன மரங்கொத்தியின் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  

## சூழலியல்
சிங்கப்பூரில் உள்ள நகர்ப்புறங்கள் மற்றும் காடுகளுக்கு வருகை தரும் பொதுவான பறவையாக உள்ளது. பெரும்பாலும் தனித்தனியாகவோ அல்லது இணையாகவோ மரங்களின் மேல் காணப்படும். தரையிலிருந்து பட்டுப்போன மரக் மரங்களின் மேல் கிளைகள் வரை காணப்படும்.
# குவா மூசாங் மாவட்டம்


**குவா மூசாங்** (மலாய் மொழி: *Jajahan Gua Musang*; ஆங்கிலம்: *Gua Musang District*; சீனம்: 话望生县; ஜாவி: ڬوا موسڠ‎; கிளாந்தான் மலாய்: *Guo Musae*) என்பது மலேசியா, கிளாந்தான் மாநிலத்தில் உள்ள ஒரு நகரம்; ஒரு மாவட்டம்; ஒரு நாடாளுமன்றத் தொகுதி; கிளாந்தானின் மிகப்பெரிய மாவட்டமாகும்.  

குவா மூசாங்; குவா மூசாங் மாவட்ட மன்றத்தால் நிர்வகிக்கப் படுகிறது. குவா மூசாங் மாவட்டத்தின் தெற்கே பகாங் மாநிலம்; கிழக்கே திராங்கானு மாநிலம்; மேற்கே பேராக் மாநிலம்; வடக்கே கோலா கிராய் மாவட்டம்; ஜெலி மாவட்டம் ஆகியவை எல்லைகளாக உள்ளன.  

மாநிலத் தலைநகர் கோத்தா பாருவிற்கு தெற்கே 140 கி.மீ. தொலைவில் உள்ளது. இங்கு ஒரு சிறிய இரயில் நகரமும் உள்ளது. தும்பாட் நகரில் இருந்து கிம்மாஸ் நகரம் வரையில் இணைக்கிறது.  

லோஜிங் தன்னாட்சி துணை மாவட்டம் *(Jajahan Kecil Lojing)* குவா மூசாங் தொகுதியின் மேற்குப் பகுதியில் உள்ளது.  

## நிலவியல்

குவா மூசாங் என்றால் மரநாய்க் குகை *(Civet Cat Cave)* என்று பொருள். இந்த நகரத்தின் கிழக்குப் பகுதியில் குவா மூசாங் குன்று எனும் ஒரு கற்பாறை குன்று உள்ளது. அதன் உயரம் 105 மீட்டர். அதன் உட்புறத்தில் ஒரு பெரிய குகை உள்ளது.  

இந்தக் குன்றுக்கும் குவா மூசாங் நகருக்கும் இடையில் இரயில் பாதை உள்ளது. இந்தக் குகையில் நிறைய மர நாய்கள் இருந்ததால், அருகில் இருந்த நகரத்திற்கும் அந்தப் பெயர் வைக்கப்பட்டு உள்ளது.  

## வரலாறு

1948-ஆம் ஆண்டில், குவா மூசாங் கம்யூனிஸ்டுகளால் ஆட்சி செய்யப்பட்டது. கம்யூனிஸ்டுகளுக்கும் அரச மலாய் படைப் பிரிவுக்கும் இடையே மோதல்கள் நடைபெற்று உள்ளன. பலர் கொல்லப்பட்டனர். இன்று வரை குவா மூசாங் வரலாற்றில் அந்த நிகழ்வுகள் ஒரு கரும்புள்ளியாக உள்ளது.  

## மக்கள்தொகையியல்

2010-ஆம் ஆண்டு புள்ளி விவரங்களின்படி குவா மூசாங் மக்கள்தொகை 90,057. பெரும்பான்மை கிளாந்தான் மலாய் மக்கள் 76%. சகாய்; தெமியார்; மென்ரிக்; பாத்தேக் பூர்வீகக் குடியினர் 13%. மலேசிய சீனர்கள் 5%. மலேசியர்கள் அல்லாதவர்கள் 5%. மலேசிய இந்தியர் 1%.  

| align=1 | align=காலாஸ் | 31,814 |
| --- | --- | --- |
| align=2 | align=சிக்கு | 26,251 |
| align=3 | align=பெர்த்தாம் | 16,923 |
# பாரா-மெந்தேன்



**பாரா-மெந்தேன்** (*p-Menthane*) என்பது (CH<sub>3</sub>)<sub>2</sub>CHC<sub>6</sub>H<sub>10</sub>CH<sub>3</sub> என்ற மூலக்கூற்று வாய்ப்பாட்ட்டால் விவரிக்கப்படும் ஒரு நீரகக்கரிமம் ஆகும். பாரா-சிமென், டெர்பினோலின்கள், பில்லான்டரின்கள், இலிமோனின்கள் போன்ற பல்வேறு வகை டெர்பினாய்டுகளை ஐதரசனேற்றம் அல்லது ஐதரசனாற்பகுப்பு ஆகிய வினைகளுக்கு உட்படுத்தி பாரா-மெந்தேன் தயாரிக்கப்படுகிறது. நிறமற்ற திரவமான இது நறுமணமுள்ள பெருஞ்சீரகம் போன்ற வாசனையுடன் உள்ளது. இயற்கையாகவே தோன்றும் பாரா-மெந்தேன் குறிப்பாக யூகலிப்டசு பழங்களின் கசிவுகளில் காணப்படுகிறது. மேலும், இச்சேர்மம் பொதுவாக ஒருபக்க மற்றும் மறுபக்க மாற்றியன்களின் கலவையாகக் காணப்படுகிறது. இவை இரண்டும் மிகவும் ஒத்த பண்புகளைக் கொண்டுள்ளன. ஐதரோபெராக்சைடு தயாரிப்பில் பாரா-மெந்தேன் ஒரு முன்னோடிச் சேர்மமாகப் பயன்படுகிறது. இந்த ஐதரோபெராக்சைடுகள் பலபடியாக்கல் வினைகளை முன்னெடுக்கின்றன.
# செவரோடோனெட்ஸ்க் நகரம்



**செவரோடோனெட்ஸ்க் நகரம்** (**Sievierodonetsk**) உக்ரைன் நாட்டின் கிழக்கில் அமைந்த லுகான்ஸ்கா மாகாணத்தின் மண்டல முக்கியத்துவம் வாய்ந்த நகரம் ஆகும். இது மாகாணத் தலைநகரான லுகான்ஸ்க் நகரத்திற்கு வடமேற்கில் 110 கிலோ மீட்டர் தொலைவில், தொனெட்ஸ் ஆற்றின் இடது கரையில் அமைந்துள்ளது. இந்த ஆற்றின் வலது கரையில் லிசிசான்ஸ்க் நகரம் அமைந்துள்ளது. 2021-ஆம் ஆண்டில் இந்நகரத்தின் மக்கள் தொகை சுமார் 1,01,135 ஆகும். இந்நகரம் வேதியியல் தொழிற்சாலைகளின் மையமாக உள்ளது.  

2014-இல் உருசிய ஆதரவு கிளர்ச்சிப்படைகள் லுகான்ஸ்கா மாகாணத்தைக் கைப்பற்றி இலுகன்சுக் மக்கள் குடியரசு நிறுவியதால், லுகான்ஸ்கா மாகாணத்தின் தற்காலிக தலைநகராக செவரோடோனெட்ஸ்க் நகரம் அறிவிக்கப்பட்டது.  

உக்ரைன் மீதான உருசியாவின் படையெடுப்பின் போது, மே, 2022 முடிவில் இந்நகரத்தின் 80% பகுதிகள் உருசியப் படைகளால் கைப்பற்றப்பட்டது.
# அந்தமான் மரங்கொத்தி


**அந்தமான் மரங்கொத்தி** (*Andaman woodpecker*)(*டிரையோகோபசு ஹோட்ஜி*) என்பது மரங்கொத்தி குடும்பமான பிசிடேயில் உள்ள ஒரு பறவை சிற்றினமாகும். இது இந்தியாவில் உள்ள அந்தமான் தீவுகளில் மட்டுமே காணப்படும் அகணிய உயிரி. இதன் இயற்கை வாழ்விடம் வெப்பமண்டல ஈரமான தாழ் நில காடுகள் ஆகும். இது வாழ்விட இழப்பால் அச்சுறுத்தப்படுகிறது.  

## வகைப்பாட்டியல்
அந்தமான் மரங்கொத்தி 1860ஆம் ஆண்டில் எட்வர்ட் பிளைத்தால் *முல்லேரிபிகசு ஹோட்ஜி* என்று விவரிக்கப்பட்டது. குறிப்பிட்ட சிற்றினப் பெயரான *ஹோட்ஜி* என்பது அந்தமான் தீவுகளில் அப்போது முகாமிட்டிருந்த அரச கடற்படையின் தலைவர் எஸ். ஹோட்ஜியின் பெயராகும். இந்தச் சிற்றினம் ஒரு காலத்தில் வெள்ளை-வயிற்று மரங்கொத்தியின் துணையினமாகக் கருதப்பட்டது. ஆனால் இதன் தோற்றத்திலும் இதன் அழைப்புகளிலும் வேறுபடுகிறது. இரண்டு சிற்றினங்களின் பிரிப்பு மரபணு சான்றுகளால் ஆதரிக்கப்படுகிறது.  

## விளக்கம்
அந்தமான் மரங்கொத்திக்கு சுமார் நீளம் வரை வளரக்கூடியது. இது வரை எடை கொண்டது . இறகுகள் பெரும்பாலும் கரும்-சாம்பல் முதல் கருப்பு வரை, பிரகாசமான சிவப்பு முகட்டுடன் காணப்படும். ஆணுக்குச் சிவப்பு கொண்டை மற்றும் கண்ணின் கீழ் மலார் பகுதியும் உள்ளது. கண்ணைச் சுற்றியுள்ள வெற்று தோல் சாம்பல் நிறமாகவும், கால்கள் வெளிர் நிறமாகவும், அலகு கருப்பு நிறமாகவும் காணப்படும். கருவிழிகள் வெளிர் மஞ்சள் நிறத்தில் காணப்படும். இளவயதுப் பறவைகள் முதிர்ச்சியடைந்த பறவைகள் போலத் தோற்றமளிக்கின்றன. ஆனால் பழுப்பு நிற, மந்தமான இறகுகள் மற்றும் பழுப்பு நிற கண்கள் மற்றும் கொண்டை இறகுகளுடன் இருக்கலாம்.  

## நடத்தை
அந்தமான் மரங்கொத்தியின் நடத்தை பற்றி அதிகம் பதிவு செய்யப்படவில்லை. இது இணைகளாக வாழ்கிறது. சிறிய மந்தைகளாகவும் கூடுகிறது. இது பெரிய தண்டுகள் மற்றும் கிளைகளில் உணவு தேடுகிறது. ஆனால் எறும்புகளை உண்ணத் தரையில் உணவு தேடுவதும் பதிவு செய்யப்பட்டுள்ளது. இது சனவரி மற்றும் மார்ச் மாதங்களுக்கு இடையில் இனப்பெருக்கம் செய்கிறது. மேலும் வரையுள்ள மரப்பொந்து கூடுகளிலும் இனப்பெருக்கம் செய்கிறது. இரண்டு முட்டைகள் வரை இடுகின்றன.  

## வாழ்விடம் மற்றும் அச்சுறுத்தல்கள்
அந்தமான் மரங்கொத்தி அந்தமான் தீவுகளில் மட்டுமே காணக்கூடியது. இது தாழ்வான பகுதிகளில் உள்ள மழைக்காடுகளில் காணப்படுகிறது. அந்தமான் தீவுகளில் மனித மக்கள்தொகை அதிகரித்து விவசாயத்திற்காகக் காடுகளை அழிப்பதால், வாழ்விடத்தை இழந்து அச்சுறுத்தப்படுகின்றன. இந்த அச்சுறுத்தல் காரணமாக, பன்னாட்டு இயற்கைப் பாதுகாப்புச் சங்கம் இதனை அழிவாய்ப்பு இனமாக மதிப்பிட்டுள்ளது.
# அயோத்தி சந்திப்பு தொடருந்து நிலையம்


**அயோத்தி சந்திப்பு தொடருந்து நிலையம்** (**Ayodhya Junction railway station**) இந்தியாவின் உத்தரப் பிரதேசம் மாநிலத்த்தில் அயோத்தி மாநகரத்தில் அமைந்துள்ளது. இது இந்திய இரயில்வேவின் வடக்கு இரயில்வே அமைந்துள்ளது. தற்போது அயோத்தி சந்திப்பு நிலையத்தை இரண்டு கட்டங்களாக விரிவாக்கப் பணிகள் நடைபெற்று வருகிறது.  

அயோத்தி தொடருந்து நிலையம் வழியாக 22 விரைவு வண்டிகளும், 6 பயணியர் வண்டிகளும் வந்து செல்கின்றன.  

வாரணாசி-ஜவுன்பூர்-லக்னோ செல்லும் இருப்புப் பாதை மற்றும் கோரக்பூர்-மன்காபூர் செல்லும் இருப்புப் பாதைகள் அயோத்தி வழியாகச் செல்கிறது.  

## படக்காட்சிகள்
# தெலங்கானா நாள்


**தெலங்காணா நாள்** (*Telangana Day*) எனப் பொதுவாக அறியப்படும் இந்நாள் தெலங்காணா மாநிலம் உருவானதை நினைவுகூரும் வகையில் கொண்டாடப்படுகிறது. இந்தியாவின் 29-ஆவது மாநிலமாக 2014 சூன் 2 அன்று முதல் ஆந்திராவில் இருந்து பிரிக்கப்பட்டு தெலங்காணா மாநிலம் செயல்படத்தொடங்கியது. இந்த நாள் இந்திய மாநிலமான தெலுங்காணாவில் ஒரு மாநில பொது விடுமுறை நாளாகும். 2014-ஆம் ஆண்டு முதல் ஆண்டுதோறும் சூன் மாதம் 2-ஆம் தேதியன்று அனுசரிக்கப்படுகிறது. தெலங்காணா நாளில் பொதுவாக அணிவகுப்புகள் மற்றும் அரசியல் பேச்சுக்கள் மற்றும் விழாக்கள் கொண்டாடப்படுகின்றன. தெலங்காணாவின் வரலாறு மற்றும் மரபுகளைக் கொண்டாடும் பல்வேறு பொது மற்றும் தனியார் நிகழ்வுகளும் மாநிலம் முழுவதும் மாவட்டங்கள் தோறும் முறையான நிகழ்வுகளுடன் விழா கொண்டாடப்படுகிறது. தெலங்காணா முதல்வர் தேசியக் கொடியை ஏற்றிவைக்கும் நிகழ்வும் அணிவகுப்பும் மைதானத்தில் நடைபெறுகிறது. மாநிலத்தின் 33 மாவட்டங்களிலும் இக்கொண்டாட்டங்கள் நடத்தப்படுகின்றன.  

## வரலாறு
தெலங்காணா மாநிலம் அதிகாரப்பூர்வமாக 2 சூன் 2014 அன்று உருவாக்கப்பட்டது. தெலங்காணா ராசுட்டிர சமிதி கட்சி பெரும்பான்மையுடன் வெற்றி பெற்றதைத் தொடர்ந்து, தெலங்கானாவின் முதல் முதலமைச்சராக கல்வகுந்த்லா சந்திரசேகர் ராவ் தேர்ந்தெடுக்கப்பட்டார்.  

1 சூலை 2013 அன்று, காங்கிரசு செயற்குழு ஒருமனதாக தனி தெலங்காணா மாநிலம் அமைக்க பரிந்துரைக்கும் தீர்மானத்தை நிறைவேற்றியது. பல்வேறு கட்டங்களுக்குப் பிறகு பிப்ரவரி 2014-இல் இந்திய நாடாளுமன்றத்தில் இம்மசோதா வைக்கப்பட்டது. பிப்ரவரி 2014-இல், ஆந்திரப் பிரதேச மறுசீரமைப்புச் சட்டம், 2014 மசோதா, வடமேற்கு ஆந்திரப் பிரதேசத்தில் இருந்து பத்து மாவட்டங்களை உள்ளடக்கிய தெலங்காணா மாநிலம் அமைப்பதற்கான இந்திய நாடாளுமன்றத்தால் நிறைவேற்றப்பட்டது. இந்த மசோதா சனாதிபதியின் ஒப்புதலைப் பெற்று 1 மார்ச் 2014 அன்று அரசிதழில் வெளியிடப்பட்டது.  

## முக்கியத்துவம்
பல ஆண்டுகளாக நீடித்த தெலங்காணா இயக்கத்திற்கான மாநில வரலாற்றில் இந்த நாள் முக்கியத்துவமான நாளாகக் குறிக்கப்பட்டது.  

## பண்பாட்டு நிகழ்வுகள்
நான்கு நாட்கள் நடைபெறும் நிகழ்வுகள் மற்றும் கொண்டாட்டங்களுக்கு அரசு நிதியுதவி செய்கிறது. பல்வேறு துறைகளில் முன்மாதிரியான பங்களிப்பிற்கான தெலங்காணா மாநில விருதுகள் வெவ்வேறு நிகழ்வுகளில் வழங்கப்படுகின்றன. விடுதிகளில் தெலங்காணா உணவுத் திருவிழாவும், இரவீந்திர பாரதி அரங்கத்தில் பண்பாட்டு நிகழ்ச்சிகளும் நடைபெறுகின்றன. பதுகம்மா பண்டிகை அல்லது மலர் திருவிழா அக்டோபர் அல்லது செப்டம்பரில் கொண்டாடப்படுகிறது.
# மன்காபூர்


**மன்காபூர்** (**Mankapur**) இந்தியாவின் உத்தரப் பிரதேச மாநிலத்தின் கிழக்கில் அமைந்த பூர்வாஞ்சல் பகுதியில் உள்ள கோண்டா மாவட்டத்தில் உள்ள பேரூராட்சி ஆகும். மன்காபூரில் மன்வார் ஆறு பாய்கிறது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 10 வார்டுகளும், 1490 குடும்பங்களும் கொண்ட மன்காபூர் பேரூராட்சியின் மொத்த மக்கள் தொகை 9,461 ஆகும். மக்கள் தொகையில் ஆண்கள் 4,977 மற்றும் 4,484 பெண்கள் உள்ளனர். பாலின விகிதம் 1000 ஆண்களுக்கு 901 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 1165 (12%) ஆகும். இதன் சராசரி எழுத்தறிவு 84.6% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 400 மற்றும் 0 ஆகவுள்ளனர். இதன் மக்கள் தொகையில் இந்துக்கள் 79.25%, இசுலாமியர்கள் 19.54% மற்றும் பிறர் 0.49% ஆக உள்ளனர். இங்கு இந்தி, அவதி, உருது பேசுகின்றனர்.  

## போக்குவரத்து
மன்காபூர் தொடருந்து சந்திப்பு நிலையம் 4 நடைமேடைகளைக் கொண்டது. இந்த சந்திப்பு நிலையத்தின் வழியாக அன்றாடம் 62 தொடருந்துகள் நின்று செல்கிறது. அதில் 43 விரைவு வண்டிகள், 4 பயணியர் வண்டிகள், 14 அதிவிரைவு வண்டிகள் மற்றும் 2 அந்த்யோதயா விரைவுவண்டிகளும் அடங்கும். கோண்டா, அயோத்தி, லக்னோ மற்றும் கோரக்பூர், தில்லி, பெங்களூரு, மும்பை, சாப்ரா நகரங்களை இருப்புப் பாதைகளுடன் இணைக்கிறது.
# எண்ணாயிர மலை சமணர் குகை மற்றும் கற்படுக்கைகள்

**எண்ணாயிர மலை சமணர் குகை மற்றும் கற்படுக்கைகள்** தமிழ்நாட்டின், விழுப்புரம் மாவட்டம், விக்கிரவாண்டி வட்டம், எண்ணாயிரம் கிராமத்தை அடுத்துள்ள குன்றில் அமைந்துள்ளது. இந்த வளாகம் தொல்லியல் துறையினரின் பராமரிப்பில் இல்லை.  
## அமைவிடம்
விழுப்புரம் - செஞ்சி சாலையில், 24 கி.மீ. தொலைவில் மட்டப்பாறை அமைந்துள்ளது. இங்கேயிருந்து கிழக்கு திசையில் சுமார் 5 கி.மீ. சென்றால் எஸ்.குன்னத்தூர் கிராமத்தை காணலாம். இவ்வூரின் அருகே இக்குன்று அமைந்துள்ளது. எண்ணாயிரம் கிராமத்தின் அஞ்சல் குறியீட்டு எண் 605651 ஆகும்.  

உள்ளூர் மக்கள் இதனை மேல்கூடலூர் மலை என்றும், ஐவர் மலை என்றும், பஞ்சபாண்டவர் மலை என்றும் அழைக்கிறார்கள். அடிவாரத்திலிருந்து குன்றின் மீது ஏறிச்செல்வதற்கு படிக்கட்டுகள் அமைக்கப்பட்டுள்ளன. இவற்றை இப்பகுதிகளில் வசிக்கும் சமணர்கள் அமைத்துக் கொடுத்த செய்தியினை இங்குள்ள செய்திப் பலகை தெரிவிக்கிறது.  
## சமணர் புடைப்புச் சிற்பங்கள்
இங்குள்ள பாறை ஒன்றில் இரண்டு புடைப்புச் சிற்பங்கள் ஒரே தொகுப்பாகச் (Single Panel) செதுக்கப்பட்டுள்ளன. முதலாவது சமண சமயத்தின் 23 ஆம் தீர்த்தரான பாசுவநாதரின் புடைப்புச் சிற்பம் ஆகும். படமெடுத்தாடும் ஐந்துதலை நாகத்தின் கீழே, தாமரை பீடத்தின் மீது நின்ற கோலத்தில் பார்சுவநாதர் காட்சி தருகிறார். என்றும் கருதுகின்றனர்.  
## கல்வெட்டுகள்
இந்தக் குன்றில் கற்படுக்கைகளைச் சுற்றி ஐந்து கல்வெட்டுகள் கண்டறியப்பட்டுள்ளன. இவற்றுள் ஒன்று பல்லவ மன்னர் நிருபதுங்க வர்மனின் (கி.பி. 850 முதல் 882) இரண்டாவது ஆட்சியாண்டில் (கி.பி.867 ஆம் ஆண்டு) பொறிக்கப்பட்டுள்ள கல்வெட்டாகும். மீதி நான்கு கல்வெட்டுகள் முதலாம் பராந்தக சோழன் (கி.பி. 907 முதல் 953 வரை) காலத்தைச் சேர்ந்தனவாகும். மேற்குறிப்பிட்ட நிருபதுங்கனின் கல்வெட்டு ஐந்தாவது வரியில் முடிவடைகிறது. இதனைத் தொடர்ந்தவாறு முதலாம் பராந்தக சோழனின் நான்காம் ஆட்சியாண்டு (கி.பி.911 ஆம் ஆண்டு) கல்வெட்டு பொறிக்கப்பட்டுள்ளது.  
இவ்வூர் பனையூர் நாட்டின் பகுதியாகவும், சேந்தமங்கலம் என்று அழைக்கப்பட்டதாகவும் கல்வெட்டுகள் குறிப்பிடுகின்றன. இந்த காலகட்டங்களில் இக்குன்றின் அருகில் அமைந்துள்ள கோவில்களில் விளக்கேற்றுவதற்காக வழங்கப்பட்ட மானியம் குறித்த செய்திகளை இவை பதிவு செய்துள்ளன.
# சுவாமி சகஜானந்த் சரசுவதி விரிவாக்க அறிவியலாளர்/பணியாளர் விருது

**சுவாமி சகஜானந்த் சரசுவதி விரிவாக்க அறிவியலாளர்/பணியாளர் விருது** (*Swamy Sahajanand Saraswati Extension Scientist/ Worker Award*) என்பது சுவாமி சகஜானந்த் சரசுவதியின் நினைவாக இந்திய வேளாண் ஆராய்ச்சி குழுமத்தினால் நிறுவப்பட்ட விருதாகும். 1995ஆம் ஆண்டு நிறுவப்பட்ட இவ்விருது, விவசாயக் கல்வி ஆராய்ச்சித் துறையில் சிறந்து விளங்கியவர்களுக்கு வழங்கப்படுகிறது.  

2007ஆம் ஆண்டில், பயிர் உற்பத்திக்காக இரண்டு விஞ்ஞானிகளுக்கும், கால்நடை உற்பத்தி, வள மேலாண்மை மற்றும் மனையியல் அறிவியல் ஆய்வாளர் ஒருவருக்கும் சுவாமி சகஜானந்த் சரசுவதி விரிவாக்க அறிவியலாளர்/பணியாளர் விருது வழங்கப்பட்டது.  

## விருது
சுமார் 25,000 ரூபாய் மதிப்பிலான நான்கு விருதுகள் இரண்டு ஆண்டுகளுக்கு ஒருமுறை சான்றிதழ் மற்றும் தகட்டுடன் சுவாமி சகஜானந்த் சரசுவதி விரிவாக்க அறிவியலாளர்/பணியாளர் விருது வழங்கப்படுகின்றன.  

## மேலும் பார்க்கவும்

- இந்திய வேளாண் ஆராய்ச்சிக் குழுமம்